Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 783/10/4403	Nitra, 23.1.2012
EEČ : 2-32-31-2012

U Z N E S E N I E

Trestná vec:	obvinený XXXXX 
Prečin:	poškodzovanie veriteľa podľa § 239 odsek 1 písmeno a), odsek 3 písmeno a) Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Nitra
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
	Po podpise zmluvy o budúcej zmluve s XXXXX a jeho manželkou XXXXX, predmetom ktorej bol odpredaj nehnuteľností nachádzajúcich sa na parcele č. XXXXX k.ú. XXXXX s domom č. XXXXX a po prevzatí kúpnej ceny 200.000,- Sk (6.638,78,-€) k predaju nehnuteľností nedošlo, nakoľko zo strany obvineného nedošlo k vysporiadaniu BSM, pričom obvinený kúpnu cenu nevrátil a dňa 16.08.2007 uzatvoril darovaciu zmluvu s XXXXX, ktorej predmetom darovania boli nehnuteľnosti zapísané na LV č. XXXXX, k.ú. XXXXX, parc. č. XXXXX ako rodinný dom č. XXXXX, parc. č. XXXXX ako rodinný dom č. XXXXX v podiele 1/2, čím odstránením časti svojho majetku zmaril uspokojenie veriteľa, čím svojím konaním spôsobil poškodeným XXXXX a XXXXX škodu vo výške 200.000,- Sk (6.638,78,-€),

Právna veta:
pretože je trestné stíhanie neprípustné podľa § 9 Trestného poriadku

Odôvodnenie:
Policajt OR PZ, Úradu justičnej a kriminálnej polície v Nitre uznesením zo dňa 06.11.2010 sp.zn. ORP-2257/1-OSV-NR-2010 podľa 199 odsek 1 Trestného poriadku začal trestné stíhanie a uznesením zo dňa 28.12.2010 podľa § 206 odsek 1 Trestného poriadku vzniesol obvinenie XXXXX pre prečin poškodzovania veriteľa podľa § 239 odsek 1 písmeno a), odsek 3 písmeno a) Trestného zákona, ktorého sa mal dopustiť na skutkovom základe uvedenom výrokovej časti tohto uznesenia. 
V rámci vyšetrovania bol k veci vypočutí obvinený XXXXX (č.l.69-76), svedok - poškodený XXXXX (č.l.77-83), svedkyňa - poškodená XXXXX (č.l. 84-89), svedkyňa XXXXX (č.l. 96-99) a svedkyňa XXXXX (č.l. 115-117)  a boli zabezpečené ďalšie listinné dôkazy, najmä úmrtný list XXXXX zo dňa 30.11.2011 ( čl. 145).    
Podľa § 239 odsek 1 písmeno a) Trestného zákona, kto, čo aj len čiastočne, zmarí uspokojenie svojho veriteľa tým, že zničí, poškodí, urobí neupotrebiteľnou, zatají, predá, vymení alebo inak odstráni čo aj len časť svojho majetku, potrestá sa odňatím slobody až na dva roky.
	Podľa § 239 odsek 3 písmeno a) Trestného zákona, odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 alebo 2 a spôsobí ním väčšiu škodu. 
Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
Po preskúmaní vyšetrovacie spisu, najmä úmrtného listu zo dňa 30.11.2011 som zistil, že obvinený XXXXX dňa 16.11.2011 zomrel, preto je potrebné trestné stíhanie zastaviť, nakoľko trestné stíhanie je neprípustné podľa § 9 odsek 1 písmeno d) Trestného poriadku.
Podľa § 215 odsek 1 písmeno d) Trestného poriadku prokurátor zastaví trestné konanie ak je trestné stíhanie neprípustné podľa § 9 Trestného poriadku.
S poukazom na všetky uvedené skutočnosti bolo potrebné rozhodnúť tak ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eugen Cimmermann
prokurátor